11 ವರ್ಷದ ಮಲಮಗಳ ಗುಪ್ತಾಂಗಕ್ಕೆ ಮೆಣಸಿನಪುಡಿ ಹಾಕಿದ ಕ್ರೂರಿ ತಂದೆ!

ಅಂಬಾಲಾ: ಮಲತಂದೆಯೊಬ್ಬ ತನ್ನ 11 ವರ್ಷದ ಮಲಮಗಳ ಗುಪ್ತಾಂಗಕ್ಕೆ ಮೆಣಸಿನಪುಡಿ ಹಾಕಿ ಲೈಂಗಿಕ ಕಿರುಕುಳ ನೀಡಿದ ಘಟನೆ ಹರಿಯಾಣದ ಅಂಬಾಲಾದಲ್ಲಿ ನಡೆದಿದೆ.

ಆರೋಪಿ ತಂದೆ 11 ವರ್ಷದ ಬಾಲಕಿಗೆ ದೇಹದ ಮೇಲೆ ಗಾಯ ಮಾಡುವ ಮೂಲಕ ಹಾಗೂ ಆಕೆಯ ಗುಪ್ತಾಂಗಕ್ಕೆ ಮೆಣಸಿನಪುಡಿ ಹಾಕುವ ಮೂಲಕ ಲೈಂಗಿಕ ಕಿರುಕುಳ ನೀಡುತ್ತಿದ್ದನು. ಸದ್ಯ ಬಾಲಕಿಯನ್ನು ಮಹಿಳಾ ರಕ್ಷಣಾ ಇಲಾಖೆ ಮತ್ತು ಚೈಲ್ಡ್ ಲೈನ್ ತಂಡ ರಕ್ಷಣೆ ಮಾಡಿದೆ.

ಬಾಲಕಿಗೆ ತನ್ನ ಮಲತಂದೆ ಲೈಂಗಿಕ ಕಿರುಕುಳ ನೀಡುತ್ತಿರುವುದನ್ನು ನೋಡಿದ ಅಕ್ಕಪಕ್ಕದ ಮನೆಯವರು ಚೈಲ್ಡ್ ಲೈನ್‍ಗೆ ಕರೆ ಮಾಡಿ ವಿಷಯವನ್ನು ತಿಳಿಸಿದ್ದರು. ಮಕ್ಕಳ ರಕ್ಷಣಾ ಇಲಾಖೆ ಹಾಗೂ ಪೊಲೀಸರ ಜೊತೆ ಸೇರಿ ಚೈಲ್ಡ್ ಲೈನ್ ಹಿರಾನಗರ್ ನಲ್ಲಿರುವ ಆರೋಪಿ ಮನೆ ಮೇಲೆ ಮಧ್ಯರಾತ್ರಿ ದಾಳಿ ನಡೆಸಿದ್ದರು.

ಆರೋಪಿ ಮನೆ ದಾಳಿ ನಡೆಸಿ ಬಾಲಕಿಯನ್ನು ರಕ್ಷಿಸಿದ್ದಾರೆ. ಮಲತಂದೆ ನೀಡಿದ ಕಿರುಕುಳದಿಂದ ಬಾಲಕಿಗೆ ಸರಿಯಾಗಿ ನಡಿಯಲು ಸಾಧ್ಯವಾಗುತ್ತಿರಲಿಲ್ಲ. ಆರೋಪಿ ಬಾಲಕಿಗೆ ತುಂಬ ಹೊಡೆಯುತ್ತಿದ್ದನು. ಹಾಗಾಗಿ ಬಾಲಕಿಗೆ ನಡಿಯಲು ಸಾಧ್ಯವಾಗುತ್ತಿಲ್ಲ ಎಂದು ಅಕ್ಕಪಕ್ಕದ ಮನೆಯವರು ಆರೋಪಿಸಿದ್ದಾರೆ.

ಬಾಲಕಿ ತಾಯಿ 3 ವರ್ಷದಿಂದ ತನ್ನ ಗಂಡನ ಜೊತೆ ಸಂಬಂಧವನ್ನು ಕಡಿತಗೊಂಡಿದ್ದಳು. ನಂತರ ಬಾಲಕಿಯ ಮಲತಂದೆ ಜೊತೆ ವಾಸಿಸುತ್ತಿದ್ದಳು. ಸ್ನಾನ ಮಾಡುವ ವೇಳೆ ಬಾಗಿಲು ಮುಚ್ಚಬಾರದು, ಅದನ್ನು ತೆರೆದಿರಬೇಕು ಎಂದು ಬಾಲಕಿಗೆ ಆರೋಪಿ ತಂದೆ ಎಚ್ಚರಿಸುತ್ತಿದ್ದನು.

ವೈದ್ಯಕೀಯ ಪರೀಕ್ಷೆ ಹಾಗೂ ವಿಚಾರಣೆ ನಡೆಸಿದ ಮೇಲೆ ಆರೋಪಿ ತಂದೆ ವಿರುದ್ಧ ಕ್ರಮಕೈಗಳ್ಳಲಾಗುತ್ತದೆ ಎಂದು ಪೊಲೀಸ್ ಐಒ ಮೆಹಲ್ ಸಿಂಗ್ ತಿಳಿಸಿದ್ದಾರೆ.